Նիկոլայ Ռոմադին

Նիկոլայ Ռոմադին (, ), խորհրդային նկարիչ, բնանկարի վարպետ, մանկավարժ։

ԽՍՀՄ գեղարվեստի ակադեմիայի ակադեմիկոս (1967, թղթակից-անդամ` 1953), ԽՍՀՄ ժողովրդական արտիստ (1971)։ Լենինյան մրցանակի դափնեկիր է
(1980), երկրորդ աստիճանի Ստալինյան մրցանակի դափնեկիր (1946) և Ի. Ռեպինի անվան ՌԽՍԴՀ պետական մրցանակի դափնեկիր է (1970)։

Կենսագրություն 
Նիկոլայ Ռոմադինը ծնվել է 1903  թվականի մայիսի 6-ին (19), Սամարայում, երկաթգծում աշխատողի ընտանիքում։ 1922 թվականին ընդունվել է Սամարայի գեղարվեստական տեխնկումը, իսկ 1923 թվականի սկզբից սկսած սովորել է Մոսկվայի Վխուտեմասում։ Իր ստեղծագործական կյանքի ընթացքում նկարել է բազմաթիվ բնանկարներ, հիմնականում  պատկերելով Ռուսաստանի միջին հատվածները։ Նրա նկարներից շատերը գտնվում են Ռուսաստանի ամենամեծ թանգարանների հավաքածուներում, մասնավորապես` Տրետյակովյան պատկերասրահում։

Նիկոլայ Ռոմանդինը մահացել է 1987  թվականի ապրիլի 10-ին։ Թաղված է Մոսկվայի Վագանկովյան գերեզմանատուն։

Աշխատանքները 
 «Դերժինսկին բանտում», (1932)
 «Վոլգա` ռուսական գետ» (Խմելյոկա գյուղ, 1944 )
 «Վերջին շողը» (1945) 
 «Կերժենեց» (1946)
 «Առաջին ծաղկումը» (1956)
 «Գիշերը Կահիրեում» (1958)
 «Կարմիր ինտերիեր» (1958)
 «Եսենինի մանկությունը» (1959)
 «Բերենդեևի անտառը» (1963)
 «Ուռիները ջրհեղեղի մեջ» (1967)
 «Անդերսենի երազանքը» (1969)
 «Չսառչող գետը» (1969)  (Տրետյակովյան պատկերասրահ) 
 «Հեղեղված անտառ» (1970)
 «Սորտավալայյան անտառ»
 «Խմելյոկա գյուղը»

Մրցանականեր և պարգևներ 
 ԽՍՀՄ ժողովրդական նկարիչ (1971)
 Երկրորդ աստիճանի Ստալինյան մրցանակ (1946) «Վոլգա՝ ռուսական գետ» բնանկարների շարք համարների համար
 Լենինյան մրցանակ (1980) «Ձմեռը մերձմոսկվայում», «Կուդինսկի լիճ», «Բերենդեևի անտառ», «Գարունը Հյուսիսային Կովկասում», «Եսենինյան Ռուսաստան», «Անտառային գյուղ», «Ամպրոպ։ Անձրևից հետո» բնանկարների շարքի համար
 Ի. Ռեպինի անվան ՌՍՖՍՀ պետական ​​մրցանակ (1970)` «Գյուղի խորհուրդը», «Եսենինյան երեկո», «Անտառային բլրակի մոտ», «Ոսկե գետակ» նկարների համար
 Լենինի շքանշան
 Աշխատանքային կարմիր դրոշի շքանշան
 Մեդալներ

Ծանոթագրություններ 

Խորհրդային նկարիչներ
Խորհրդային մանկավարժներ
ԽՍՀՄ նկարիչների միության անդամներ
Ստալինյան մրցանակի դափնեկիրներ